สำหรับซีรีส์มังงะ ดูที่ ฮินะมัตสึริ (มังงะ)

**ฮินะมัตสึริ** (ญี่ปุ่น: 雛祭り; โรมาจิ: *Hina-matsuri*) รู้จักกันในชื่อ **วันตุ๊กตา** หรือ **วันเด็กผู้หญิง** เป็นวันพิเศษในประเทศญี่ปุ่นที่ฉลองในวันที่ 3 มีนาคมของทุกปี จะมีการปูพรมแดงบนแท่นวางเพื่อจัดแสดงเซ็ตของตุ๊กตาประดับ (ญี่ปุ่น: 雛人形; โรมาจิ: *hina-ningyō*) ที่แสดงถึงจักรพรรดิ, จักรพรรดินี, บริวาร และนักดนตรีในชุดศาลแบบดั้งเดิมของยุคเฮอัง.:52

ขนบธรรมเนียม
------------

ฮินะมัตสึริเป็นหนึ่งในเทศกาลประจำฤดูกาลทั้ง 5 (ญี่ปุ่น: 五節句; โรมาจิ: *go-sekku*) ที่จัดขึ้นตามวันที่ในปฏิทินจีน ได้แก่: วันแรกของเดือนที่ 1, วันที่สามของเดือนที่ 3 เป็นต้น หลังจากนำรูปแบบปฏิทินกริกอเรียนมาใช้ ก็มีการจัดวันที่ใหม่ในวันที่ 1 มกราคม, 3 มีนาคม, 5 พฤษภาคม, 7 กรกฎาคม และ 9 กันยายน เทศกาลนี้มีอีกชื่อหนึ่งว่าเทศกาลลูกท้อ (ญี่ปุ่น: 桃の節句; โรมาจิ: *Momo no Sekku*) เพราะผลลูกท้อเริ่มออกดอกในช่วงนี้ ถึงแม้ว่ามันไม่เป็นความจริงอีกต่อไปเพราะการเปลี่ยนไปใช้ปฏิทินกริกอเรียน ชื่อและลูกท้อยังคงเป็นสัญลักษณ์ของเทศกาลเช่นเดิม

แง่มุมหลักของฮินะมัตสึริคือการจัดวางดุ๊กตาชายและหญิง (*โอบีนะ* ญี่ปุ่น: 男雛; โรมาจิ: *obina* กับ*เมบีนะ* ญี่ปุ่น: 女雛; โรมาจิ: *mebina* แปลตรงตัว "ตุ๊กตาชาย" และ "ตุ๊กตาหญิง") ซึ่งแสดงถึงงานแต่งงานยุคเฮอัง แต่มักอธิบายเป็นจักรพรรดิกับจักรพรรดินีญี่ปุ่น) ซึ่งใส่เสื้อคลุมแดง และมีการจัดชั้นวางตุ๊กตา (ญี่ปุ่น: 雛壇; โรมาจิ: *hinadan*) อีกหลายชั้นที่แสดงถึงนางสนองพระโอษฐ์, นักดนตรี และผู้เข้าร่วมคนอื่น ๆ เซ็ตตุ๊กตากับเครื่องประดับทั้งหมดเรียกว่า ฮินากาซาริ (ญี่ปุ่น: 雛飾り; โรมาจิ: *hinakazari*)

ครอบครัวต่าง ๆ ต้องมั่นใจว่าเด็กหญิงมีตุ๊กตาสองตัวหลักก่อนที่จะเริ่มฮินะมัตสึริครั้งแรก โดยตุ๊กตาเหล่านี้มักมีราคาแพง (1,500 ถึง 2,500 ดอลลาร์สหรัฐต่อเซ็ตตุ๊กตาห้าชั้น ขึ้นอยู่กับคุณภาพ) และพวกเด็กหญิงกับแม่ของพวกเธอเริ่มจัดของในไม่กี่วันก่อนวันที่ 3 มีนาคม (เด็กชายมักไม่เข้าร่วม เพราะในวันที่ 5 พฤษภาคม วันเด็กในปัจจุบัน เคยถูกเรียกเป็น "วันเด็กผู้ชาย" มาก่อน) ตามธรรมเนียม กลุ่มตุ๊กตาควรถูกทิ้งหลังวันฮินะมัตสึริ โดยมีความเชื่อว่าการตั้งตุ๊กตานานกว่านี้ จะทำให้การแต่งงานของลูกสาวล่าช้า แต่บางครอบครัวยังคงตั้ตไว้ทั้งเดือนมีนาคม ถ้าพูดไปตามตรง การรีบกำจัดทิ้งให้เร็ว มีไว้เพื่อหลีกเลี่ยงฤดูฝนกับความชื้นที่ตามฮินะมัตสึริไป ตามประวัติศาสตร์แล้ว ตุ๊กตาเหล่านี้เคยเป็นของเล่นมาก่อน แต่ในปัจจุบัน พวกมันเป็นแค่ของจัดแสดงอย่างเดียว และจะเลิกจัดงานนี้เมื่อเด็กหญิงมีอายุ 10 ขวบ

ในช่วงฮินะมัตสึริและวันถัดมา ผู้หญิงจะจัดงานเลี้ยงกับเพื่อน โดยทำอาหารในเทศกาลนี้ เช่น ฮินะ-อาราเระ (ญี่ปุ่น: 雛あられ; โรมาจิ: *hina-arare*; ข้าวเกรียบหลากสี), จิราชิซูชิ (ญี่ปุ่น: ちらし寿司; โรมาจิ: *chirashizushi*; ชามข้าวหรือกล่อง *เบ็นโต* ที่มีปลาดิบกับผัก), ฮิชิโมจิ (ญี่ปุ่น: 菱餅; โรมาจิ: *hishi mochi*; เค้กข้าวหลากสี), อิจิโงะ ไดฟูกุ (ญี่ปุ่น: いちご大福; โรมาจิ: *ichigo daifuku*; สตรอเบอร์รีห่อด้วยแผ่นถั่วอะซูกิ), ซากุระโมจิ (ญี่ปุ่น: 桜餅; โรมาจิ: *Sakura mochi*) และอูชิโอจิรุ (ญี่ปุ่น: うしお汁; โรมาจิ: *ushiojiru*; ซุปหอยที่เป็นคู่ติดกัน) เครื่องดื่มในประเพณีนี้ได้แก่ ชิโรซาเกะ (ญี่ปุ่น: 白酒; โรมาจิ: *shirozake*; แปล "ซาเกะขาว") ซึ่งถูกเรียกเป็น อามาซาเกะ (ญี่ปุ่น: 甘酒; โรมาจิ: *amazake*; แปล. "ซาเกะหวาน") โดยเป็นเหล้าสาเกที่ไม่มีแอลกอฮอล์

ดูเพิ่ม
-------

* flagสถานีย่อยประเทศญี่ปุ่น

* วันหยุดราชการในประเทศญี่ปุ่น
* เทศกาลของชาวญี่ปุ่น
* ทังโงะ โนะ เซ็กกุ
* โฮโกะ (ตุ๊กตา) – ตุ๊กตาเครื่องรางที่ให้แก่หญิงตั้งท้อง เพื่อปกป้องแม่และลูกของเธอ

อ้างอิง
-------

1. ↑  Nussbaum, Louis-Frédéric. (2005). "Hina Matsuri" in *Japan Encyclopedia*, p. 313.
2. ↑  Sosnoski, Daniel (1996). *Introduction to Japanese culture*. Tuttle Publishing. p. 10. ISBN 0-8048-2056-2. Hina matsuri.
3. ↑  Pate, Alan Scott (2008). *Japanese Dolls: The Fascinating World of Ningyo*. Tuttle Publishing. ISBN 4-8053-0922-9.
4. 1 2 3  ""Hinamatsuri": Japan's Doll Festival". *Nippon.com* (ภาษาอังกฤษ). Nippon Communications Foundation. 27 February 2015. สืบค้นเมื่อ 1 March 2018.
5. 1 2 3 4  Itoh, Makiko (25 February 2011). "Delicious dishes that are fit for a princess". *The Japan Times* (ภาษาอังกฤษแบบอเมริกัน). ISSN 0447-5763. สืบค้นเมื่อ 1 March 2018.
6. 1 2 3  Shoaf, Judy. "Girls' Day Dolls". University of Florida. สืบค้นเมื่อ 1 March 2018.
7. 1 2 3  Nakahara, Tetsuo (24 February 2016). "Girl power the Hina Matsuri way". *Stripes Okinawa* (ภาษาอังกฤษ). Stars and Stripes. คลังข้อมูลเก่าเก็บจากแหล่งเดิมเมื่อ 25 November 2018. สืบค้นเมื่อ 1 March 2018.
8. ↑  Sasaki, Mizue (1999). *日本事情入門 View of Today's Japan*. Alc. p. 36. ISBN 4-87234-434-0.
9. ↑  "Hinamatsuri, A Day of Celebration For Girls". *VOYAPON* (ภาษาอังกฤษแบบอเมริกัน). 2 March 2016. สืบค้นเมื่อ 1 March 2018.
10. ↑  Rupp, Katherine (2003). *Gift-giving in Japan: cash, connections, cosmologies*. Stanford University Press. p. 134. ISBN 0-8047-4704-0.

สารานุกรม
---------

* Ishii, Minako. *Girls' Day/Boys' Day*. Honolulu: Bess Press Inc.　2007. ISBN 1-57306-274-X. A children's picture book.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฮินะมัตสึริ**

* Hinamatsuri (Doll's Festival)
* Hinamatsuri in Sado, Niigata, Japan (Doll's Festival)
* Video on Hinamatsuri (Hinamatsuri Girls' Day | Doll's Festival)
* "ฮินะมัตสึริ" เทศกาลตุ๊กตาสำหรับเจ้าหญิงตัวน้อยแห่งแดนอาทิตย์อุทัย